ཟླ་༡༢པའི་ཚེས་༢༦ཉིན་བོད་མིའི་སྒྲིག་འཛུགས་ཀྱི་སྲིད་སྐྱོང་བློ་བཟང་སེང་གེ་མཆོག་གིས།ཇཡཱ་རམ་ཐཱ་ཀུར་ཧི་མ་ཅཱལ་མངའ་སྡེའི་བློན་ཆེན་དུ་བསྐོ་གཞག་བྱུང་བར་དགའ་བསུ་འཚམས་འདྲི་ཞུས་ཡོད་སྐོར་བོད་མིའི་སྒྲིག་འཛུགས་ཀྱི་དྲ་ཐོག་ཏུ་བཀོད་འདུག་པ་དང་།དེའི་ནང་ངས་བོད་མིའི་སྒྲིག་འཛུགས་ཀྱི་ཚབ་ཞུས་ཏེ་སྐུ་ཉིད་མཆོག་ཧི་མཱ་ཅལ་མངའ་སྡེའི་སྤྱི་ཁྱབ་བློན་ཆེན་དུ་བསྐོ་བཞག་གནང་བར་སྙིང་ཐག་པ་ནས་དགའ་བསུའི་འཚམས་འདྲི་ཞུ་རྒྱུ་ཡིན།ལྷག་པར་ཧི་མ་ཅཱལ་མངའ་སྡེ་འདིར་མཚོན་ན།སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་བཞུགས་སྒར་ཆགས་ཡོད་པ་མ་ཟད།བོད་མིའི་སྒྲིག་འཛུགས་ཀྱི་བསྟི་གནས་ཤིག་ཀྱང་ཆགས་ཡོད་སྟབས་བོད་མི་སྤྱི་བོ་གནམ་བསྟན་ཡོངས་ལ་ཧ་ཅང་གལ་གནད་ཆེན་པོ་ཞིག་ཀྱང་ཆགས་ཡོད།ཕྱོགས་མཚུངས་མངའ་སྡེའི་ཡུལ་མི་དང་བོད་མིའི་དབར་གྱི་མཛའ་བརྩེའི་འབྲེལ་ལམ་ནི་ཧ་ཅང་སེམས་ཐག་ཉེ་བའི་ཁྱིམ་ཚང་གཅིག་པའི་འབྲེལ་ལམ་མུ་མཐུད་རྒྱུན་སྐྱོང་བྱེད་བཞིན་ཡོད་པར་བརྟེན།ངོས་ནས་ཀྱང་འབྲེལ་ལམ་དེ་སྔར་རྒྱུན་བཞིན་དམ་ཟབ་རྒྱུན་སྐྱོང་གནང་རྒྱུ་དང་སྲ་བརྟན་ཞིག་བསྐྲུན་ཐབས་གནང་རྒྱུ་ཡིན་པའི་རེ་བར་ཡོད།ང་རང་བོད་མི་བཙན་བྱོལ་བའི་འགོ་ཁྲིད་གཅིག་ཡིན་པའི་ཆ་ནས་སྐུ་ཉིད་མཆོག་གི་མི་ཚེའི་ཉམས་མྱོང་དང་།རྒྱབ་ལྗོངས་ཐད་བསྔགས་བརྗོད་དང་ཡི་རངས་ཞུ་རྒྱུ་ཡིན།སྐུ་ཉིད་མཆོག་ལས་ཡུན་རིང་ལས་དོན་གང་ཅིར་བྱ་བ་ལམ་ལྷོངས་ཡོང་བའི་སྨོན་འདུན་ཞུ་རྒྱུ་ཡིན།ཞེས་འཁོད་འདུག